Home Alone

Home Alone (euskaraz Etxean bakarrik) Chris Columbus estatubatuar zuzendari eta ekoizlearen 1990reko umorezko filma da. Macaulay Culkin, Joe Pesci, Daniel Stern, John Heard eta Catherine O'Hara aktoreek antzeztu zuten.

Haren arrakasta itzelaren ondorioz, hainbat jarraipen izan zituen: Home Alone 2: Lost in New York (1992), Home Alone 3 (1997), Home Alone 4 (2002) eta Home Alone: The Holiday Heist (2012). Horretaz gain, film horri esker Macaulay Culkin aktorea, mutikotxoa izanik ere, nazioartean ospetsu eta haur zinemako izar bilakatu zen.

Bi Oscar Sarietarako izendapenok jaso zituen: Jatorrizko soinu banda onenaren Oscar Saria (John Williams) eta Jatorrizko abesti onenaren Oscar Saria (Somewhere in My Memory, "Nonbait nire oroimenean", John Williams eta Leslie Bricusse).

 Argumentua 

AEBetan, Illinois estatuko Winnetka udalerria. Kevin McAllister (Macaulay Culkin) kide ugariko familia bateko zortzi urteko mutikoa ezustean etxean bakarrik geratu da, haren familia osoa Frantziara oporretara joan denean hantxe laga baitute. Bere kasa baliatzen ikasi behar du. Halaber, Harry eta Marv (Joe Pesci eta Daniel Stern) lapur aldrebesei aurre egin behar die, auzoko etxebizitza itxi guztietan ez ezik, harenean ere lapurtzeko asmoa baitute. Ama (Catherine O'Hara) semea falta dela ohartu bezain laster, Chicagorainoko hegaldia hartu du.

 Aktoreak 
 Aktorea Pertsonaia Macaulay Culkin  Kevin McCallister  Joe Pesci  Harry Lime  Daniel Stern  Marv Merchants  John Heard  Peter McCallister  Roberts Blossom  Marley  Catherine O'Hara  Kate McCallister  Angela Goethals  Linnie McCallister  Devin Ratray  Buzz McCallister  Gerry Bamman  Osaba Frank McCallister   Hillary Wolf  Megan McCallister John Candy  Gus Polinski  Larry Hankin  Balzak ofiziala Michael C. Maronna  Jeff McCallister  Kristin Minter  Heather McCallister  Jedidiah Cohen  Rod McCallister  Kieran Culkin  Fuller McCallister  Terrie Snell  Izeba Leslie McCallister  Jefferey Wiseman  Mitch Murphy  Ralph Foody  Johnny gangsterra Michael Guido  'Serpents' gangsterra   Dan Charles Zulcoski  Pizza banatzailea  Michael Hansen  gidaria 

 Jarraipenak 
 Home Alone 2: Lost in New York (1992)
 Home Alone 3 (1997)
 Home Alone 4 (2002)
 Home Alone: The Holiday Heist (2012)

 Kanpo estekak 
 Home Alone filmaren IMDBko fitxa irakurgai 

Kategoria:Chris Columbusek zuzendutako filmak
Kategoria:Ameriketako Estatu Batuetako filmak
Kategoria:Umorezko filmak
Kategoria:Haur filmak
Kategoria:Eguberriei buruzko filmak
Kategoria:John Williamsen soinu bandadun filmak
Kategoria:1990eko filmak